ΚΑΝΟΝΙΣΜΟΣ (ΕΟΚ) αριθ. 1340/90 ΤΟΥ ΣΥΜΒΟΥΛΙΟΥ

της 14ης Μαΐου 1990

για την τροποποίηση του κανονισμού (ΕΟΚ) αριθ. 2727/75 περί κοινής οργανώσεως αγοράς στον τομέα των σιτηρών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η παραγωγή ορισμένων σιτηρών μικρότερης σημασίας όπως το κεχρί το μακρό (φαλαρίδα), το κεχρί και το φαγόπυρο το εδώδιμο (μαύρο σιτάρι) έχει σχεδόν καταργηθεί λόγω των χαμηλών αποδόσεων και της έλλειψης υποστήριξης στα πλαίσια της κοινής οργάνωσης της αγοράς 7 ότι η παραγωγή αυτή μπορεί να αποτελέσει κάταλληλη εναλλακτική λύση για την πλεονασματική παραγωγή σίτου, κριθής και αραβοσίτου και για τον λόγο αυτό, σύμφωνα με τα όσα διατύπωσε η Επιτροπή στην ανακοίνωσή της προς το Κοινοβούλιο και το Συμβούλιο σχετικά με την αγροτική ανάπτυξη, θα πρέπει να ενθαρρυνθεί η παραγωγή αυτή με τη χορήγηση ενισχύσεως ανά εκτάριο έτσι ώστε το εισόδημα των παραγωγών στις παραδοσιακές περιοχές αυτής της καλλιέργειας να φθάσει εκείνο των παραγωγών ανταγωνιστικών σιτηρών 7 ότι, για να αποφευχθεί δυσανάλογη ανάπτυξη της παραγωγής των εν λόγω σιτηρών σε σχέση με τις πραγματικές ανάγκες της κοινοτικής αγοράς, θα πρέπει να περιοριστεί η χορήγηση της ενίσχυσης, αφενός, σε μια μέγιστη έκταση ανά εκμετάλλευση και αφετέρου στους παραγωγούς οι οποίοι μπορούν να προσκομίσουν σύμβαση καλλιέργειας 7

ότι, εξάλλου, στα πλαίσια των μέτρων σχετικά με την αγροτική ανάπτυξη θεσπίστηκε, με τον κανονισμό (ΕΟΚ) αριθ. 1346/90 (4), καθεστώς ενίσχυσης για τους μικρούς καλλιεργητές ορισμένων αροτραίων καλλιεργειών 7 ότι το καθεστώς αυτό αφορά, επίσης, τους μικρούς παραγωγούς σιτηρών για τους οποίους εφαρμόζεται ήδη ειδικό καθεστώς στα πλαίσια του κανονισμού (ΕΟΚ) αριθ. 2727/75 (5), όπως τροποποιήθηκε τελευταία από τον κανονισμό (ΕΟΚ) αριθ. 201/90 (6) 7

ότι το καθεστώς που προβλέπεται από τον κανονισμό (ΕΟΚ) αριθ. 1346/90 αποτελεί εναλλακτική λύση του ειδικού καθεστώτος υπέρ των μικρών παραγωγών σιτηρών 7 ότι, αυτός ο κανονισμός προβλέπει τη δυνατότητα για τα κράτη μέλη να συνεχίσουν την εφαρμογή του προαναφερόμενου ειδικού καθεστώτος, αποφεύγοντας ωστόσο την ταυτόχρονη εφαρμογή των δύο καθεστώτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2727/75 τροποποιείται ως εξής:

1. Στο άρθρο 4 παράγραφος 1 δεύτερο εδάφιο, η πρώτη περίπτωση αντικαθίσταται από το ακόλουθο κείμενο:

«- με την επιφύλαξη του άρθρου 4 παράγραφος 1 του κανονισμού (ΕΟΚ) αριθ. 1346/90 (*), οι μικροί παραγωγοί, υπό τους όρους που θεσπίζει το Συμβούλιο, μετά από πρόταση της Επιτροπής, με ειδική πλειοψηφία,

(*) ΕΕ αριθ. L 134 της 28. 5. 1990, σ. 10.»

2. Στο άρθρο 6 παράγραφος 1, όροι «άρθρο 7 παράγραφος 4» αντικαθίστανται από τους όρους «άρθρο 7 παράγραφος 3».

3. Παρεμβάλλεται το ακόλουθο άρθρο:

«ιΑρθρο 10β

1. Χορηγείται ενίσχυση στην παραγωγή φαγόπυρου του εδώδιμου (μαύρο σιτάρι), κεχρίου και κεχριού του μακρού (φαλαρίδα). Η ενίσχυση μπορεί να περιορίζεται σε ορισμένες ποικιλίες.

Η χορήγηση της ενίσχυσης υπόκειται στη σύναψη σύμβασης καλλιέργειας.

2. Το ποσό της ενίσχυσης καθορίζεται ανά εκτάριο σπαρθείσας έκτασης στην οποία έχει γίνει η συγκομιδή. Η ενίσχυση περιορίζεται σε 10 εκτάρια ανά εκμετάλλευση.

3. Το ποσό της ενίσχυσης καθορίζεται, σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης, σε επίπεδο που να εξασφαλίζει στους ενδιαφερόμενους παραγωγούς εισόδημα ανά εκτάριο συγκρίσιμο με εκείνο της παραγωγών σιτηρών που ανταγωνίζονται άμεσα την παραγωγή φαγόπυρου του εδώδιμου, κεχρίου του μακρού και κεχριού στις παραδοσιακές περιοχές καλλιέργειας των εν λόγω σιτηρών.

4. Οι λεπτομέρειες εφαρμογής του παρόντος άρθρου, και ιδίως εφόσον υπάρχει ανάγκη η ένδειξη των ποικιλιών που μπορούν να τύχουν ενισχύσεως, θεσπίζονται σύμφωνα με τη διαδικασία που προβλέπεται στο άρθρο 26.

5. Στο τέλος της περιόδου εμπορίας 1991/92, το Συμβούλιο επανεξετάζει το καθεστώς που προβλέπεται στο παρόν άρθρο βάσει έκθεσης που παρουσιάζει η Επιτροπή.»

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1990/91.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Μαΐου 1990.

Για το Συμβούλιο

Ο Πρόεδρος

D. J. O'MALLEY

(1) ΕΕ αριθ. C 49 της 28. 2. 1990, σ. 1.

(2) ΕΕ αριθ. C 96 της 17. 4. 1990 (3) ΕΕ αριθ. C 112 της 7. 5. 1990, σ. 34 (4) Βλέπε σελίδα 10 της παρούσας Επίσημης Εφημερίδας.

(5) ΕΕ αριθ. L 281 της 1. 11. 1975, σ. 1.

(6) ΕΕ αριθ. L 22 της 27. 1. 1990, σ. 7.